# Sara Casasnovas Pumar

Sara Casasnovas Pumar (Ourense, Galícia, 3 de maig del 1984) és una actriu gallega.

## Biografia

Els seus primers passos en la professió van tenir lloc en algunes sèries de la televisió gallega, cap a l'any 2004, amb "A Miña sogra i máis eu", "A vida por diante", "Maridos e mulleres" o "As leis de Celavella", convertint-se en un rostre popular a la galícia. De seguida va passar a participar en sèries de cadenes estatals espanyols, ja que en el mateix any 2004 va aconseguir un paper fix en la sèrie "El comisario", en el paper de Natalia Moreno Hurtado. A més, va intervenir de manera puntual en episodis de produccions com "Mesa para cinco" o "SMS", ambdues de la Sexta.
L'any 2007, l'actriu va ser contractada per formar part de l'equip de la telenovel·la "Amar en tiempos revueltos", en la qual interpreta el paper d'Alicia Peña Caballero, una jove progressista que torna a Espanya amb el seu pare després d'una temporada a l'exili. L'any 2009 l'actriu va participar en la sèrie "La chica de ayer" interpretant a Boni. I, en aquest mateix any, va entrar a formar part de la sèrie "Hospital Central", com María José Velasco.L'actriu ha treballat també en teatre, mitjà en el qual va començar, com a la televisió, a Galícia, representant obres com "Rulfo, polo pequeno ceo da porta", "Feeverismo" o "Romeo e Xulieta", entre d'altres. Més tard, l'hem vist al Teatro Reina Victoria de Madrid representant l'obra "La noche de la iguana" o al Teatro Romano de Mérida en "Electra", aquesta última en el paper protagonista, entre altres treballs.
Precisament, quan es trobava representant "La noche de la iguana", un pertorbat va intentar disparar-li amb una ballesta quan l'actriu sortia del teatre, fet que van evitar els mateixos companys de Sara. Pel que fa a la pantalla gran, tot i que només ha participat fins al moment en un llargmetratge, "Arriya", d'Alberto Gorritiberea, sí que ha treballat en diversos curtmetratges, entre els quals destaquen títols com "Adiós, muñeca", "Retrato", "Premoniciones" o "Por el amor de Dios".
Sara, malgrat la seva encara curta trajectòria professional, ha obtingut ja un gran nombre de premis i reconeixements, entre els quals citarem el Premi Vieira de Plata i el Premi Dulcinea, tots dos a la millor actriu revelació per "Amar en tiempos revueltos", el Premi a la millor intèrpret femenina de l'Kimera International Film Festival pel seu treball a "Adiós, muñeca", entre diversos altres.

## Filmografia
### Televisió

| Sèries (2004): A miña sogra e máis eu (2004-2006): El Comisario (2005): As leis de Celavella (2005): A vida por diante (2005): Maridos e mulleres (2006): Mesa para cinco (2007):SMS (2007-2008): Amar en tiempos revueltos (2008): La chica de ayer (2009): Hospital Central (2022): Chegar á casa. O infiel galego | TV Movies (2005): La Atlántida (2008): ¿Quien mato a Hipolito Roldan? (2012): Gernika bajo las bombas |

### Cinema

| Llargmetratges (2011): Arriya | Curtmetratges (2005): Retrato (2005): Te encontré (2006): Atopeite (2006): Por el amor de Dios (2007): AM:PM (2009): Adiós muñeca |

### Teatre

* (2003): Rulfo, polo pequeno ceo da porta
* (2005): Feeling x feeling
* (2006): Feeverismo
* (2007): Romeo e Xulieta
* (2009): La noche de la iguana
* (2010): Electra (Teatro Romano de Mérida) i Teatro Español
* (2013): Las circunstancias de Gaspar i Rimbaud
* (2013): Paradero desconocido

## Premis i nominacions

| Any | Premi | Categoria | Títol | Resultat |
| 2007 | Premios Fetega(Festival de teatre gallec) | Millor actriu | Romeo y Julieta | Guanyadora |
| 2008 | Premis TP d'Oro | Millor actriu de televisió | Amar en tiempos revueltos | Nominada |
| 2008 | Festival de MONTECARLO. | Millor actriu | Amar en tiempos revueltos | Nominada |
| 2008 | Premio DULCINEA,Castella - la Manxa | Actriu revelació | Amar en tiempos revueltos | Guanyadora |
| 2008 | Premis "Vieira de plata", Galícia | Actriu revelació | Amar en tiempos revueltos | Guanyadora |
| 2010 | XVII Festival internacional de jóvenes realizadores de Granada (FIJR Granada) | Menció especial del Juratper la seva "excel·lent interpretació" al curtmetratge | Adiós, muñeca | |
| 2010 | Festival Europeo VINOS de Castella - la Manxa | Millor actriu | Adiós, muñeca | Guanyadora |
| 2010 | Festival DUNAS de cine y video de Fuerteventura | Millor actriu | Adiós, muñeca | Guanyadora |
| 2010 | Festival EL SECTOR de Madrid | Millor actriu | Adiós, muñeca | Guanyadora |
| 2010 | Kimera Internacional Film Festival de Campobasso (Itàlia) | Millor actriu | Adiós, muñeca | Guanyadora |
| 2012 | Premi IMAXE | En suport i agraïment a la trajectòria professional (Galícia) | | |

## Referències

* ↑ «Biografía de Sara Casasnovas» (en castellà). biografias. [Consulta: 12 febrer 2014].
* 1 2 3 4 5 6 7 8 9 10 «Premis sara casasnovas» (en castellà). saracasasnovas. [Consulta: 12 febrer 2014].

## Enllaços externs

* Web oficial de Sara Casasnovas
* Currículum Arxivat 2007-08-26 a Wayback Machine.
* Associació d'Actors, Directors i Tècnics d'Escena de Galícia Arxivat 2007-09-28 a Wayback Machine.